Die Daugava-rivier (Wit-Russies: Дзвіна, Dzwina; Russies: Западная Двина, Sapadnaja Dwina; Duits: Düna) is die beduidendste rivier in die Baltiese lande met 'n lengte van 1 020 kilometer. Die Russiese naam Sapadnaja Dwina beteken letterlik "Westelike Dwina" ter onderskeiding van 'n rivier met dieselfde naam, die Noordelike Dwina.
Дзвіна - Западная Двина
Oorsprong Waldaihoogte, Rusland
Monding in die Oossee naby Riga
Stroomgebied Rusland, Wit-Rusland, Letland
Lengte 1 022 km (635 myl)
Oorspronghoogte 221 m (725 voet)
Gemiddelde afloop 678 m/s³ (23 900 ft³/s)
Stroomgebiedopp. 87 900 km² (33 900 myl²)
Die rivierlandskap langs die Daugava is deur die Sowjet-owerhede ingrypend verander, en riviervalleie, waardeur die Daugava gekronkel het, is oorstroom en in 'n reeks groot damme omgeskep waarin beduidende ou nedersettings en watervalle onherroeplik verdwyn het. Die bouvalle van Middeleeuse kastele, wat vroeër op bergspitse langs die rivier opgerig is, is tans op eilande geleë.
Die rivierloop word eers in Jēkabpils nouer. Stroomaf van die stad vloei die Daugava in nege kronkels deur 'n riviervallei. Perderitte langs die suidelike Daugava-oewer het intussen 'n gewilde toeriste-aktiwiteit geword.
Ontsluit van "https://af.wikipedia.org/w/index.php?title=Daugava&oldid=1886531"